open-index/open-wikipedia-markdown huggingface dataset:
சமோலி கோபேஷ்வர்

**கோபேஷ்வர்** (**Gopeshwar**) இந்தியாவின் உத்தராகண்ட் மாநிலத்தின் சமோலி மாவட்டத்தின் நிர்வாகத் தலைமையிடமும், நகராட்சியும் ஆகும்.

## புவியியல்
கோபேஷ்வர் நகரம்  பாகையில் அமைந்துள்ளது. கோபேஷ்வர் கடல் மட்டத்திலிருந்து 1550 மீட்டர் உயரத்தில் இமயமலையில் உள்ளது. சமோலி எனுமிடத்திலிருந்து 8.4 கி.மீ. தொலைவில் உள்ள கோபேஷ்வர் நகரம் அலக்நந்தா ஆற்றின் கரையில் உள்ளது. புதுதில்லி அருகே உள்ள காசியாபாத் நகரத்தையும், மணா கணவாய்யை இணைக்கும் தேசிய நெடுஞ்சாலை 58 கேபேஷ்வர் வழியாகச் செல்கிறது.  
### தட்பவெப்பம்




## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 5513 வீடுகள் கொண்ட சமோலி கோபேஷ்வர் நகரத்தின் மொத்த மக்கள் தொகை 21,447 ஆகும். அதில் ஆண்கள் 11,432 மற்றும் பெண்கள் 10,015 ஆகவுள்ளனர். சராசரி எழுத்தறிவு 93.31% ஆகவுள்ளது. மக்கள்தொகையில் இந்து சமயம்|இந்துக்கள்]] 95.92%, இசுலாமியர் 3.75% ஆகவுள்ளனர்.

## போக்குவரத்து
தேசிய நெடுஞ்சாலை எண் 58 கோபேஷ்வர் நகரத்தை ஜோஷி மடம், ரிஷிகேஷ் அரித்துவார் வழியாக புதுதில்லி அருகே உள்ள காசியாபாத் நகரத்துடன் இணைக்கிறது. அருகமைந்த வானூர்தி நிலையம், 227 கி.மீ. தொலைவில் உள்ள தேராடூன் வானூர்தி நிலையம் ஆகும். அருகமைந்த தொடருந்து நிலையம் 210 கி.மீ.  தொலைவில் உள்ள ரிஷிகேஷ்]] தொடருந்து நிலையம் ஆகும்.

## அருகமைந்த இடங்கள்
* ஜோஷி மடம்
* பத்ரிநாத்
* கேதார்நாத்

## மேற்கோள்கள்

## வெளி இணைப்புகள்
* Gopeshwar, Official website
* Gopeshwar Job hirings Website 
* Official youtube channel of gopeshwar

பகுப்பு:சமோலி மாவட்டம்
பகுப்பு:உத்தராகண்ட மாநில ஊர்களும் நகரங்களும்
ஆத்மாராம்

**முனைவர் ஆத்மாராம்** *(Dr. Atmaram)* என்பவர் ஓர் இந்திய அறிவியலாளர் ஆவார்.   உத்தரப்பிரதேச மாநிலத்தின் பிச்னோர் மாவட்டம் சந்த்பூர் நகரத்திலுள்ள பிலானா கிராமத்தில் 1908 ஆம் ஆண்டு அக்டோபர் மாதம் 12 ஆம் நாள் லாலா பகவந்தாசு என்பவருக்கு ஆத்மாராம் மகனாகப் பிறந்தார். இந்திய அரசின் மனிதவள மேம்பாட்டு அமைச்சகத்தின் கட்டுபாட்டிலுள்ள மத்திய இந்தி நிறுவனம் இவரது நினைவாக ஆத்மாராம் விருதை ஆண்டுதோறும் வழங்கி வருகிறது. மத்திய கண்ணாடி மற்றும் பீங்கான் ஆராய்ச்சி நிறுவனத்தின் இயக்குநராகப் பணியாற்றிய ஆத்மாராம் 1966 ஆம் ஆண்டு ஆகத்து 21 ஆம் நாள் அறிவியல் மற்றும் தொழில்துறை ஆராய்ச்சி மன்றத்தின் பொது இயக்குநர் பதவியை ஏற்றுக்கொண்டார்.  1977 ஆம் ஆண்டு முதல் 1983 ஆம் ஆண்டு  வரை பிரதமர் மற்றும் மத்திய அறிவியல் மற்றும் தொழில்நுட்ப அமைச்சரவையின் முதன்மை ஆலோசகராகவும் ஆத்மாராம் இருந்தார்.

1959 ஆம் ஆண்டில் இந்திய அரசாங்கம் ஆத்மாராமின் அறிவியல் பங்களிப்புகளை கௌரவிக்கும் வகையில் நான்காவது மிக உயர்ந்த விருதான பத்மசிறீ விருதை]] இவருக்கு வழங்கியது.  

1983 ஆம் ஆண்டு பிப்ரவரி மாதம் 6 ஆம் நாளில் இவர் காலமானார். 

## கல்வி

கான்பூரில் இளம் அறிவியல் பட்டமும் பட்டமேற்படிப்பையும் முனைவர் பட்டத்தையும் அலகாபாத்திலும் ஆத்மாராம் நிறைவு செய்தார்.

## விருதுகள்
1959 ஆம் ஆண்டு ஆத்மாராமுக்கு [சாந்தி சுவரூப் பட்நாகர் விருதும் பத்மசிறீ விருதும் வழங்கப்பட்டன. 1964 ஆம் ஆண்டு அனைத்திந்திய கண்ணாடி தயாரிப்பாளர்கள் கூட்டமைப்பின் கௌரவ விருது இவருக்கு வழங்கப்பட்டது.
== மேற்கோள்கள் ==


== புற இணைப்புகள்  ==
*[http://hindi.indiawaterportal.org/node/54353 Dr. Atmaram, founder of glass technology in India (India Water Portal)]
*[https://web.archive.org/web/20140320084105/http://www.information-80.blogspot.in/2007/10/great-indian-scientist-dr-atma-ram.html A Great Indian Scientist- Dr. Atma Ram ]
*[https://www.boloji.com/articles/51641/dr.-atma-ram--a-personal-tribute Dr. Atma Ram - A personal Tribute]


[பகுப்பு:1908 பிறப்புகள்
பகுப்பு:1983 இறப்புகள்
பகுப்பு:இந்திய அறிவியலாளர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பகுப்பு:உத்தரப் பிரதேச நபர்கள்
பல்லவராயநத்தம்

**பல்லவராயநத்தம்** (*Pallavarayanatham*) என்பது தமிழ்நாட்டின், கடலூர் மாவட்டத்தில் உள்ள அண்ணாகிராமம் ஊராட்சி ஒன்றியத்தில் அமைந்துள்ள, பல்லவராயநத்தம் ஊராட்சிக்கு உட்பட்ட ஒரு சிற்றூர் ஆகும்.

## மக்கள் வகைப்பாடு
இந்த ஊரானது மாவட்டத் தலைநகரான கடலூரில் இருந்து 14 கிலோமீட்டர் தொலைவிலும், அண்ணாகிராமத்தில் இருந்து 14 கிலோ மீட்டர் தொலைவிலும், மாநிலத் தலைநகரான சென்னையில் இருந்து 188 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1020 வீடுகள் உள்ளன. கிராமத்தின் மொத்த மக்கள் தொகையானது 4146 ஆகும். இதில் ஆண்கள் எண்ணிக்கை 2081, பெண்களின் எண்ணிக்கை 2065 என உள்ளது. மக்களின் கல்வியறிவு விகிதமானது 63.6 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

இந்த ஊருக்கு அருகில் வானமாதேவி அணை உள்ளது. இதனால் பொது மக்கள் சிலர் இந்த அணையை ‘பல்லவ ராயநத்தம் அணை, பல்லா நத்தம் அணை என இவ்வூரின் பெயரால் அழைக்கின்றனர்.  
## குறிப்புகள்

பகுப்பு:கடலூர் மாவட்டத்திலுள்ள கிராமங்கள்
சாலை, திருவனந்தபுரம்

**சாலை** அல்லது **சாலை சந்தை** (**Chala** or **Chalai bazaar)** என்பது இந்தியாவின் கேரளாவின் திருவனந்தபுரத்தில் உள்ள ஒரு பழைய வணிகப் பகுதியாகும். 

## வரலாறு
வலது|thumb|250x250px| திருவனந்தபுரத்தின் கடைவீதி (பக் .102, 1891), இலண்டன் மிஷனரி சொசைட்டி
18 ஆம் நூற்றாண்டின் இறுதியில் திருவிதாங்கூரின் திவான் இராஜா கேசவதாசு என்பவரால் இந்த சாலை அதிகாரப்பூர்வமாக நிறுவப்பட்டது. திருவிதாங்கூர் இராச்சியத்திற்கு பொருட்கள் வழங்குவதற்கான மையப் புள்ளியாக சாலை சந்தையை உருவாக்குவது அவரது யோசனையாக இருந்தது. அருகிலுள்ள கிள்ளி, கரமனை ஆறுகள் சந்தைக்கு பொருட்களை கொண்டு செல்ல பயன்படுத்தப்பட்டன. திருவனந்தபுரம் பத்மநாபசாமி கோயிலின் மதில் சுவற்றின் பதிவுகள் கோயிலுக்கு அருகில் 'இருந்த' ஒரு பெரிய சந்தை இடத்தைப் பற்றி பேசுகின்றன. 13 ஆம் நூற்றாண்டுக்கு குறைந்தது ஒன்றரை நூற்றாண்டுக்கு முன்பே இதன் தரவுகள் செல்கிறது. மேலும், தலைநகரத்தை விரிவாக்கும் 'அனந்தபுரவர்ணம்' என்ற அமைப்பு, ஒரு மீன் சந்தை, துணி சந்தை, பொருட்கள் சந்தை மற்றும் பல பொருட்களைக் கொண்ட ஒரு சந்தையைப் பற்றி தெளிவாக விவரிக்கிறது. வணிகர்கள் சந்தையில் வர்த்தகம் செய்ய கப்பல்களில் வந்ததாகவும் இக்கல்வெட்டு கூருகிறது.  

## இடம்
அனைத்து நகர பேருந்துகளும் நிறுத்தப்படும் கிழக்குக் கோட்டை மத்தியப் பேருந்து நிலையத்துக்கு எதிரே சாலை சந்தை அமைந்துள்ளது. இதன் பிரதான நுழைவாயில் காந்திப் பூங்காவிற்கும் கேரள மாநில போக்குவரத்துக் கழகத்தின் பேருந்து பணிமனைக்கும் இடையிலான சந்திப்பில் அமைந்துள்ளது. இந்த நுழைவாயில் பிரதான வணிகப் பகுதியான சாலை சந்தைக்கு அழைத்துச் செல்கிறது. இந்த சாலை கன்னியாகுமரி நெடுஞ்சாலையில் (முன்னர் அறியப்பட்ட தேசிய நெடுஞ்சாலை எண் 47, இப்போது தே. நெ. எண் -66 என மறுபெயரிடப்பட்டது) சுமார் 1.5 கி.மீ தூரத்தில் முடிவடைகிறது. 

## வணிகத் தெரு
கிழக்கிலிருந்து மேற்கு நோக்கிச் செல்லும் கிள்ளி பாலம், கிழக்கு கோட்டையை இணைக்கும் குறுகிய 2 கி.மீ சாலை வழியாக சந்தை பரவுகிறது. வணிகத் தெருவில் கருப்பட்டிகடா ஜும்மா மசூதி ஒன்று உள்ளது. இது பிரபலமாக 'சாலை ஜும்மா மசூதி' என்று அழைக்கப்படுகிறது. இந்த ஜும்மா மசூதி 20 ஆம் நூற்றாண்டின் முதல் காலாண்டில் கட்டப்பட்டது. இது மாவட்டத்தின் பழமையான மசூதிகளில் ஒன்றாக கருதப்படுகிறது. 

## கடைகள்
சந்தை பழங்கள், காய்கறிகள், தங்கம், வெள்ளி முதல் வண்ணப்பூச்சு, வன்பொருள் வரை கிட்டத்தட்ட ஒவ்வொரு பொருளையும் விற்கிறது. ஞாயிற்றுக்கிழமை தவிர பெரும்பாலான கடைகள் தினமும் காலை 9 மணி முதல் இரவு 8 மணி வரை திறந்திருக்கும். இந்த இடம் மாலையில் மிகவும் நெரிசலானதாகக் காணப்படும். பல நல்ல உணவகங்களும் இப்பகுதியில் அமைந்துள்ளன. இதன் 2 கி.மீ நீளம் கேரளாவின் பரபரப்பான வணிகத் தெருக்களில் ஒன்றாகும். 1970 இல் தொடங்கிய முபாரக் உணவு விடுதி சாலையின் மிகப் பழமையான உணவகங்களில் ஒன்றாகும். மற்றொரு குறிப்பிடத்தக்க கடை *சுவாமி அன்ட் பிரதர்ஸ் ஆஃப் சாலை* என்பதாகும். முன்பு அனைத்து விதமான நூல்கள், எம்பிராய்டரி சாதனங்கள், ஆடைப் பொருட்களுக்கான இடமாக இருந்த ஒரு கடை 2015 இல் மூடப்பட்டது. 

## அதிக விற்பனையாகும் காலங்கள்
விஷூ, ஓணம், கிறிஸ்துமஸ் பண்டிகைகளின் போது இங்கு அதிகம் வியாபாரம் நடக்கிறது. ஓணம் திருவிழாவின் போது பார்க்க வேண்டிய ஒரே இடம் சாலை சந்தை, ஏனென்றால் இங்கு தான் கொண்டாட்டத்திற்கு தேவையான அனைத்து வகையான பூக்களும் கிடைக்கும். ஓணத்தின் போது 10,000 கிலோவுக்கும் அதிகமான பூக்கள் சாலை சந்தையில் காணப்படும்.  

## குறிப்புகள்

## வெளி இணைப்புகள்
* Flower market of Chala
* About Chala

பகுப்பு:திருவனந்தபுரத்தின் புறநகர்ப் பகுதிகள்
பகுப்பு:கேரளா புவியியல் தொடர்பான குறுங்கட்டுரைகள்
வசந்த முல்லிக்

**சர் வசந்த குமார் முல்லிக்** (2 ஆகத்து 1868 -  1 அக்டோபர் 1931) ஒரு இந்திய அரசு ஊழியர் மற்றும் நீதிபதியுமாவார். 
முல்லிக் கொல்கத்தாவில் இருந்த ஒரு வெற்றிகரமான வழக்கறிஞரின் மகனாகப் பிறந்தார். இங்கிலாந்தில், யுனிவர்சிட்டி கல்லூரிப் பள்ளி மற்றும் கேம்பிரிச்சு அரசக் கல்லூரியில் கல்வி பயின்ற இவர் 1887 இல் இந்திய ஆட்சிப் பணியில் சேர்ந்தார்.  1890 ஆம் ஆண்டில் இவர் வங்காளத்திற்கு உதவி நீதித்துறை நடுவர் மற்றும் மாவட்ட ஆட்சியராக நியமிக்கப்பட்டார். 1898 ஆம் ஆண்டில் இவர் தனது பட்டப்படிப்பை முடிக்க கேம்பிரிச்சு சென்று, அடுத்த ஆண்டு இவர் பட்டம் பெற்றார். 

## நீதிபதி
பின்னர், இந்தியா திரும்பியதும் இவர் ஒரு மாவட்ட மற்றும் அமர்வு நீதிபதியாக நியமிக்கப்பட்டார். 1912 ஏப்ரலில் புதிதாக உருவாக்கப்பட்ட பீகார் மற்றும் ஒரிசா மாகாணத்தின் சட்ட விவகாரங்களுக்கான அதிகாரியாக நியமிக்கப்பட்டார். பின்னர், இவர் கொல்கத்தா உயர்நீதிமன்றத்தின் கூடுதல் நீதிபதியாக நியமிக்கப்பட்டார். 1916 இல் பாட்னா உயர்நீதிமன்றத்தின்  நீதிபதியாக ஆனார். அங்கு 1928 வரை பணியாற்றினார். பேரர்ரசின் 1920 புத்தாண்டு கௌரவத்தில் கௌரவிக்கப்பட்டார்.  

## இந்திய அமைப்பு
1928 ஏப்ரலில் இவர் பீகார் மற்றும் ஒடிசாவின் நிர்வாகக் குழுவின் தற்காலிக உறுப்பினரானார்.  1929 சூலையில் இவர் இந்திய அமைப்பிற்கு நியமிக்கப்பட்டார். இந்திய ஆட்சிப்பணியின் முதல் இந்திய உறுப்பினராக அமைப்பில் சேர்ந்தார். இவர் உலக நாடுகள் சங்கத்தின் பல குழுக்களில் இந்தியாவைப் பிரதிநிதித்துவப்படுத்தினார். 

## குடும்பம்
1900 ஆம் ஆண்டில் கேட் அன்னி கார்டர் என்பவரை மணந்த முல்லிக், பதவியில் இருந்தபோதே இலண்டனின் கென்சிங்டனில் உள்ள தனது வீட்டில் திடீரென இறந்தார். 

## மேற்கோள்கள்

## குறிப்புகள்
*Obituary, *The Times*, 3 October 1931

பகுப்பு:1868 பிறப்புகள்
பகுப்பு:1931 இறப்புகள்
பகுப்பு:இந்திய நீதிபதிகள்
ஜலரி

**ஜலரி** (*Jalari*) என்பவர்கள் கடற்கரை ஆந்திரா பகுதியில் வசிக்கும் மீனவர்கள் ஆவர். இவர்களின் தாய் மொழி தெலுங்கு ஆகும். இவர்கள்     விசாகப்பட்டினத்தில் அதிக அளவில் உள்ளார்கள். ஜலரி என்கிற மக்கள் அவர்களின் பெரிய வலைக்கு பிரபலமானவர்கள். ஜல என்றால் வலை என்று பொருள். இதுவே இவர்களின் பெயர்க் காரணமாகும்.

## மேற்கோள்கள்

பகுப்பு:தெலுங்குச் சமூகங்கள்
பகுப்பு:மீனவர்கள்
தேசிய நெடுஞ்சாலை 9, இந்தியா

**தேசிய நெடுஞ்சாலை 9, இந்தியா** (**National Highway 9** (**NH 9**) மேற்கு இந்தியாவின் பஞ்சாப் மாநிலத்தின் தென்கிழக்கில் உள்ள மலௌத் எனுமிடத்திலிருந்து, உத்தராகண்ட் மாநிலத்தின் வடகிழக்கில் உள்ள பிதௌரகட் நகரத்திற்கு அருகே உள்ள அஸ்கோட் எனுமிடத்தை இணைக்கிறது. 811 கிலோ மீட்டர் நீளமுள்ள இந்நெடுஞ்சாலையானது, பஞ்சாப், அரியானா, தில்லி, உத்தரப் பிரதேசம் மற்றும்  உத்தரகாண்ட் மாநிலங்கள் வழியாகச் செல்கிறது.

2010-இல் தேசிய நெடுஞ்சாலைகளுக்கு மறு எண் தரப்பட்ட போது, தேசிய நெடுஞ்சாலை எண் 9-இல் கீழ்கண்ட 5 தேசிய நெடுஞ்சாலைகள் கொண்டுவரப்பட்டது. அவைகள்:
# தேசிய நெடுஞ்சாலை பழைய எண் 10 
# தேசிய நெடுஞ்சாலை பழைய எண் 24
# தேசிய நெடுஞ்சாலை பழைய எண் 87 
# தேசிய நெடுஞ்சாலை பழைய எண் 74
# தேசிய நெடுஞ்சாலை பழைய எண் 125

## நெடுஞ்சாலையின் வழித்தட வரைபடம்

## இதனையும் காண்க
* தார்ச்சுலா-லிபுலேக் சாலை

## படக்காட்சிகள்

File:Malout NH10.jpg|பஞ்சாப்பின் மலௌத் - தேசிய நெடுஞ்சாலை 9 - பஞ்சாப்பின் மலௌத் 
File:NH 87 Rampur.jpg|தேசிய நெடுஞ்சாலை 9, ராம்பூர (பழைய எண் 87) 


## மேற்கோள்கள்

## வெளி இணைப்புகள்
*NH 9 on OpenStreetMap

பகுப்பு:இந்திய தேசிய நெடுஞ்சாலைகள்
பகுப்பு:உத்தராகண்டில் போக்குவரத்து
கரீனா பிரீ பைர் (இணைய வழி விளையாட்டு)

**கரீனா பிரீ பையர்** (*Garena Free fire*)  garena நிறுவனத்தால் தயாரிக்கப்பட்டு கரீனா நிறுவனத்தால் வெளிடப்பட்ட இணைய வழி விளையாட்டு ஆகும். இது 2019 ஆம் ஆண்டு திறன்பேசியில் மிக அதிகமாக பதிவிறக்கம் செய்யப்பட்ட ஒரு விளையாட்டு ஆகும். இது மக்களிடையில் மிகவும் பிரசித்தி பெற்றதால், இதற்கு சறந்த பிரபலமான விளையாட்டு என்னும் விருது கூகுள் ப்ளே ஸ்டோர் என்னும் ெயலி சார்பில் வழங்கப்பட்டது. கடந்த 2௦19 ஆம் ஆண்டு நவம்பர் மாதம் இந்த விளையாட்டின் தரவிறக்கத்தின் எண்ணிக்கை 100 கோடியைத் தாண்டி சாதனை படைத்துள்ளது. இந்த விளையாட்டின் மேம்படுத்தப்பட்ட வடிவம் கரீனா நிறுவனத்தால் உருவாக்கப்பட்டு வருகிறது.

## விளையாடும் முறை
கரீனா பிரீ பையர் ஒரு இணையவழி விளையாட்டு ஆகும். இது ஒரு சுவாரசியமான மற்றும் கணிக்கமுடியாத ஒரு விளையாட்டாகும். இதில் 50 நபர்கள் விமானம் மூலம் ஒரு தனித்தீவிற்கு வந்தடைவார்கள். பின் ஒரு வான்குடை மூலம் தாங்கள் தீவில் இறங்க நினைக்கும் ஒரு பாதுகாப்பான இடத்தில் இறங்குவார்கள். அதில் விளையாடும் ஒவ்வொரு நபரும், தாங்கள் விளையாட்டை தொடங்கும் இடத்தைத் தாமே தேர்தெடுத்துக் கொள்ளலாம். அவர்கள் மற்றவர்களை தோற்கடிப்பதற்கான ஆயுதங்களையும், கவசங்களையும், தோட்டாக்களையும் மற்றும் முதலுதவி உபகரணங்களையும் அந்தத் தீவில் எடுத்துக்கொள்ளலாம். ஒவ்வொரு நபருக்கும் உண்டான விளையாட்டுக் களமானது குறைந்து கொண்டே வரும். மற்ற நபர்களை எல்லாம் தோற்கடித்து வெற்றி பெறுபவரே அந்த தீவில் நீடித்து இருக்க முடியும். விளையாட்டுக் களமானது சுருங்கச் சுருங்க மற்ற நபர்கள் ஒருவரையொருவர் சந்திக்கும் கட்டாயம் ஏற்படும். இதில் ஒவ்வொரு நபருக்கும் ஒரு தரவரிசை இருக்கும். அவர்கள் விளையாட்டில் வெற்றி பெற, வெற்றி பெற தரவரிசை முன்னேறிக் கொண்டே இருக்கும். இதில் தனி நபராக, இரண்டு பேராக மற்றும் நான்கு பேர் கொண்ட குழுவாகவும் விளையாடலாம்.

## மேற்கோள்கள்

பகுப்பு:இணையம் சார்ந்த படைப்புகள்
பகுப்பு:இணைய விளையாட்டுக்கள்
புளோரோயெத்தில் புளோரோ அசிட்டேட்டு

**புளோரோயெத்தில் புளோரோ அசிட்டேட்டு** *(Fluoroethyl fluoroacetate)* என்பது C4H6F2O2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-புளோரோயெத்தனாலின் புளோரோ அசிட்டேட்டு எசுத்தர் என்று இச்சேர்மம் வகைப்படுத்தப்படுகிறது. மெத்தில் புளோரோ அசிட்டேட்டைக் காட்டிலும் இரண்டு மடங்கு அதிக நச்சுத்தன்மை கொண்டதாக இவ்வசிட்டேட்டு காணப்படுகிறது.  

## இவற்றையும் காண்க
*மெத்தில் புளோரோ அசிட்டேட்டு
*2-புளோரோயெத்தனால்

## மேற்கோள்கள்

பகுப்பு:எசுத்தர்கள்
பகுப்பு:புளோரோ அசிட்டேட்டுகள்
பகுப்பு:வேதி ஆயுதங்கள்
பகுப்பு:நச்சுப்பொருட்கள்
பகுப்பு:புளோரோயெத்தில் எசுத்தர்கள்
புளோரோ ஆசுபிரின்

**புளோரோ ஆசுபிரின்**  *(Fluoroaspirin)* என்பது C9H7FO4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சாலிசிலிக் அமிலத்தின் புளோரோவசிட்டேட்டு எசுத்தர் என்றும் ஆசுபிரினின் புளோரோவசிட்டேட்டு ஒப்புமை  என்றும் இச்சேர்மம் வகைப்படுத்தப்படுகிறது. மற்ற புளோரோவசிட்டேட்டு எசுத்தர்கலைப் போலவே புளோரோ ஆசுபிரினும் ஓர் உயர் நச்சாக செயல்படுகிறது.  

## இவற்றையும் காண்க
*மெத்தில் புளோரோ அசிட்டேட்டு
*புளோரோயெத்தில் புளோரோ அசிட்டேட்டு

## மேற்கோள்கள்

பகுப்பு:சாலிசிலிக் அமிலங்கள்
பகுப்பு:புளோரோ அசிட்டேட்டுகள்
பகுப்பு:சாலிசிலில் எசுத்தர்கள்
சிர்சா

**சிர்சா** (**Sirsa**) மேற்கு இந்தியாவின் அரியானா மாநிலத்தின் அமைந்த சிர்சா மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் புதுதில்லிக்கு வடமேற்கில் 260 கி.மீ. தொலைவிலும், மாநிலத் தலைநகரான சண்டிகரிலிருந்து 240 கி.மீ. தொலைவிலும் உள்ளது. இந்நகரம்  பாகையில் உள்ளது. இந்நகரத்தின் கீழ் சரசுவதி ஆறு பாய்ந்ததாக இந்து தொன்மவியல் கூறுகிறது. இந்நகரத்தில் இந்திய விமானப்படையின் தளம் உள்ளது. தேசிய நெடுஞ்சாலை 9, இந்தியா இந்நகரத்தின் வழியாகச் செல்கிறது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 36,191 வீடுகள்  கொண்ட சிர்சா நகரத்தின் மக்கள்தொகை 1,82,534 ஆகும். அதில் ஆண்கள் 96,175 மற்றும் பெண்கள் 86,359 ஆக உள்ளனர். 6 வயதிற்குட்பட்ட குழந்தைகளின் எண்ணிக்கை 20,825 ஆகும் சராசரி எழுத்தறிவு 72.1%  ஆகவுள்ளது. பட்டியல் சமூகத்தினரின் எண்ணிக்கை 39,208 ஆகவுள்ளது.

## மேற்கோள்கள்

## வெளி இணைப்புகள்
* Official website

பகுப்பு:சிர்சா மாவட்டம்
பகுப்பு:அரியானா மாநிலத்திலுள்ள ஊர்களும் நகரங்களும்
சுல்தான்பேட்டை தோப்பு போர்

**சுல்தான்பேட்டை தோப்பு போர் (Battle of Sultanpet Tope)** என்பது  நான்காவது ஆங்கிலேய மைசூர் போரின் போது பிரிட்டிசு கிழக்கிந்திய நிறுவனம் மற்றும் மைசூர் அரசின் படைகளுக்கு இடையே 1799 ஏப்ரல் 5 மற்றும் 6 தேதிகளில் நடந்த ஒரு சிறிய நடவடிக்கையாகும். இந்தப் போரில் ஆங்கிலேயர்கள் வெற்றி பெற்றனர்.  

## முன்னுரை
1792 ஏப்ரல் 3 ஆம் தேதி, பிரிட்டிசு படை ஸ்ரீரங்கப்பட்டணத்திற்கு அருகில் முகாமிட்டது. ஆங்கிலேய இராணுவத் தளபதி அபெர்கிராம்பி என்பவர் தீவின் தென்மேற்குப் பகுதியில் முகாமிட்டு அந்த இடத்தை முற்றுகையிடத் தயாரானார். 

கார்ன்வாலிஸ் பிரபு ஸ்ரீரங்கப்பட்டணத்தை முற்றுகையிட்டதிலிருந்து (1792) கோட்டைகளை வலுப்படுத்துவதில் சுல்தான் மிகுந்த கவனம் செலுத்தினார். ஆனால், கோட்டையின் வடமேற்கு பகுதியில் அவர் அமைத்திருந்த ஒரு இராணுவ நிலையைத் தவிர, அவரது கவனம் முக்கியமாக தெற்கு மற்றும் கிழக்கு பக்கங்களுக்கு திரும்பியது. 

காவிரி ஆற்றின் மேற்குப் பகுதியில் அமைத்திருந்த பாதுகாப்புப் பணிகள் அவ்வளவு வலுவாக இல்லை. இருப்பினும் அவை இரட்டை சுவர் மற்றும் பள்ளத்தால் பாதுகாக்கப்பட்டிருந்தன. பிரிட்டிசு இராணுவத்தை தடுக்க ஆழமான அகழி வெட்டப்பட்டது. சில கிராமங்கள் காலி செய்யப்பட்டன. மேலும் பல தோப்புகள் பாக்கு மரங்கள் மற்றும் கோகோ மரங்கள் போன்றவை திப்புவின் இராணுவத்திற்கு பாதுகாப்பு அளித்தன.   1,700 கெஜம் (1,600 மீ)   தூரத்திற்குள், சுல்தான்பேட்டை என்ற இடத்தில் அமைந்திருந்த மரங்களால் சூழப்பட்ட தோப்பு திப்புவின் வீரர்களுக்கு பாதுகாப்பை வழங்கியது. இது பிரிட்டிசாரை மிகவும் எரிச்சலூட்டியது.   

தளபதி பெயர்ட் இந்த தோப்பைத் அழித்து எதிரிகளை வெளியேற்றுமாறு பணிக்கப்பட்டார். ஆனால் ஏப்ரல் 4 மற்றும் 5 அன்று இரவு நேரத்தில் அவர் தோப்பை அடைந்தபோது அந்த இடத்தில் எவரும் இல்லாதைக் கண்டார்.  

## போர்
பகலில், மைசூர் துருப்புக்கள் இந்த நிலையை மீண்டும் கைப்பற்றின. எனவே அவற்றை வெளியேற்றுவது பிரிட்டிசு இராணுவத்திற்கு முற்றிலும் அவசியமாக இருந்ததால், ஏப்ரல் 5 ஆம் தேதி மாலையில் கர்னல் ஷே, மற்றும் கர்னல் வெல்லஸ்லி ஆகிய இருவரின் கீழும் படைகள் முற்றுகையிட்டு திப்புவின் படைகளைத் தாக்கினர்.   

வெல்லஸ்லியின் தலைமையில் கீழ் நான்கு படைப்பிரிவுகளுடனான இரண்டாவது தாக்குதல் ஏப்ரல் 6 காலை காலையில் தோப்பைக் கைப்பற்றுவதில் வெற்றி பெற்றது. இந்த வெற்றி பிரிட்டிசு படைகள் ஸ்ரீரங்கப்பட்டணத்திற்குள் முன்னேற அனுமதித்தது   மேலும் தளபதி ஹாரிசு தனது முற்றுகை நடவடிக்கைகளை தொடர முடிந்தது. இராணுவம் ஏப்ரல் 7 அன்று அதன் இறுதி நிலையை எடுத்தது.  

## மேற்கோள்கள்

பகுப்பு:கர்நாடக வரலாறு
மலௌத்

**மலௌத்** (**Malout**) மேற்கு இந்தியாவின் பஞ்சாப் மாநிலத்தின் தென்மேற்கில் அமைந்த முக்த்சர் சாகிப் மாவட்டத்தில் உள்ள ஒரு சிறு நகரம் ஆகும். தேசிய நெடுஞ்சாலை 9 மற்றும்  தேசிய நெடுஞ்சாலை 354 மலௌத் நகரத்திலிருந்து துவங்குகிறது.  தேசிய நெடுஞ்சாலை 7 பஞ்சாபில் பசில்கா நகரத்தில் தேசிய நெடுஞ்சாலை 58 உடன் இணைகிறது.  இந்நகரத்தின் முதன்மைத் தொழில் வேளாண்மை ஆகும்.

## மேற்கோள்கள்

பகுப்பு:முக்த்சர் சாகிப் மாவட்டம்

பகுப்பு:முக்த்சர் சாகிப் மாவட்டத்திலுள்ள நகரங்களும் ஊர்களும்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
ராம்பூர், உத்தரப் பிரதேசம்

**ராம்பூர்** (**Rampur**)  வட இந்தியாவின் உத்தரப் பிரதேச மாநிலத்தின் ரோகில்கண்ட் பிரதேசத்தில், மொராதாபாத் கோட்டத்தில் அமைந்த இராம்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். இந்திய விடுதலைக்கு முன்னர் இந்நகரம் இசுலாமிய நவாப்புகள் ஆண்ட இராம்பூர் இராச்சியத்தின் தலைநகராக விளங்கியது.

2011-இல் இந்நகரத்தின் மக்கள் தொகை 3,25,248 ஆகும். இந்நகரம் இசுலாமிய மக்கள் பெரும்பான்மை கொண்ட நகரம் ஆகும்.

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, இராம்பூர் நகரத்தின் மொத்த மக்கள்தொகை 3,25,248 ஆகும். பாலின விகிதம் 1000 ஆண்களுக்கு 915 பெண்கள் வீதம் உள்ளனர். சராசரி எழுத்தறிவு 53.7% ஆக உள்ளது. மக்கள் தொகையில் 6 வயதிற்குட்பட்ட குழந்தைகள்  37,945  (11.7%) ஆக உள்ளனர். முஸ்லீம்கள் பெரும்பான்மையாக உள்ளனர்.

## போக்குவரத்து
### தொடருந்து

லக்னோ-மொராதாபாத் இருப்புப் பாதையில் அமைந்த இராம்பூர் தொடருந்து நிலையம் மூன்று நடைமேடைகளைக் கொண்டது. இது இந்தியாவின் கிழக்கு, மேற்கு மற்று வடக்கு மற்றும் மத்திய இந்தியாவின் பகுதிகளை தொடருந்துகள் மூலம்  இணைக்கிறது. இதனருகில் உள்ள சந்திப்பு தொடருந்து நிலையம் 30 கி.மீ. தொலைவில் உள்ள மொராதாபாத்தில் உள்ளது.

### சாலைப் போக்குவரத்து
பஞ்சாப் மாநிலத்தின் மலௌத்திலிருந்து, உத்தராகண்ட் மாநிலத்தின் பிதௌரகட்டிற்கு செல்லும்  தேசிய நெடுஞ்சாலை 9 இராம்பூர் வழியாகச் செல்கிறது.

### வானூர்தி நிலையம்
ராம்பூருக்கு அருகமைந்த வானூர்தி நிலையங்கள்:- 

## தட்ப வெப்பம்
இராம்பூர் நகரத்தின் கோடைக்கால வெப்பம் 43&nbsp;°C முதல் 30&nbsp;°C  வரை இருக்கும். குளிர்கால வெப்பம் 25&nbsp;°C to 5&nbsp;°C வரை இருக்கும்.

## மேற்கோள்கள்

## வெளி இணைப்புகள்

* 
* Genealogy of Rampur (Princely State)

*The Rampur Raza Library: Official Website
*B. N. Goswamy, "A great collection in a small place", ''The Tribune'' (July 16, 2006)

பகுப்பு:ராம்பூர் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
மல்கர் ராவ் கெயிக்வாட்

**மல்கர் ராவ் கெய்க்வாட் (Malhar Rao Gaekwad)** இவர் பரோடா மாநிலத்தை 1870 முதல் 1875 வரை ஆட்சி செய்த  பதினொன்றாவது மகாராஜா ஆவார். இரண்டாம் சாயாஜி ராவ் கெய்க்வாட்டின் ஆறாவது மகனான இவர், தனது அண்ணன் இரண்டாம் கந்தாராவ் கெய்க்வாட்டின் மரணத்திற்குப் பிறகு பரோடாவின் மகாராஜாவாக ஆனார்.

## ஆட்சி
மல்கர் ராவ் தாராளமாக பணத்தை செலவழித்தார். கிட்டத்தட்ட பரோடா பொக்கிஷங்களை காலி செய்தார் (இவர் இரண்டு தங்க பீரங்கி மற்றும் முத்து கம்பளத்தை மற்ற செலவினங்களுக்கிடையில் செய்தார்) இதனால், இவரைப் பற்றிய அறிக்கைகள் அரசப்பிரதிநிதியை அடைந்தன. மேலும், மல்கர் ராவ் தனது செயல்களை மறைக்க பரோடாவில் உள்ள பிரிட்டிசு அரசப்பிரதிநிதியான ஆர்தர் பர்வேசு பைரேவின் சகோதரரான ராபர்ட் பைரே வை, ஆர்சனிக் நஞ்சு வைத்து தனது கொல்ல முயன்றார்.  இந்திய வெளியுறவுத்துறை செயலாளர் சாலிசுபரி பிரபுவின் உத்தரவின் பேரில், மல்கர் ராவ் 1875 ஏப்ரல் 10 அன்று பதவி நீக்கம் செய்யப்பட்டு சென்னைக்கு நாடுகடத்தப்பட்டார், அங்கு இவர் 1882 இல் தெளிவற்ற நிலையில் இறந்தார் 

## குறிப்புகள்

## வெளி இணைப்புகள்
*BARODA
*Trial of Malharrao 1875

பகுப்பு:1882 இறப்புகள்
பகுப்பு:1831 பிறப்புகள்
இரண்டாம் துகோஜிராவ் ஓல்கர்

**சர் இரண்டாம் துகோஜி ராவ் ஓல்கர் (Tukojirao Holkar II)**  (1835 மே 5 - 1886 சூன் 17) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜா ஆவார். இவரது பிறந்த பெயர் ஜஸ்வந்த் ஓல்கர் என்பதாகும். இவர் ஓல்கர் வம்சத்தின் இணை கிளையைச் சேர்ந்த சந்தோஜி ராவ் ஓல்கரின் மகனாவார்.

## வாழ்க்கை
வலது|thumb| இந்தோரின் மகாராஜா இரண்டாம் துகோஜி ஓல்கர், 1877
1844 இல் இரண்டாம் காந்தாராவ் ஓல்கர் இறந்தபோது, முன்னாள் மகாராஜா மார்த்தண்ட் ராவ் ஓல்கர் தனக்கு அரியணையை கோரினார். ஆனால் பல பிரபுக்களின் ஆதரவுடன் அவரது கோரிக்கை ஆங்கிலேயர்களால் ஏற்கப்படவில்லை. யஷ்வந்த் ராவ் ஓல்கரின் விதவைகளில் ஒருவரான கிருட்டிணா பாய் ஓல்கர் சாகிபா, பாவோ சாந்தோஜி ஓல்கரின் இளைய மகனின் பெயரை பரிந்துரைத்தார், (மார்த்தாண்ட ராவின் மாமா). இந்த முன்மொழிவு ஏற்றுக்கொள்ளப்பட்டு, 12 வயதான ஜஸ்வந்த் ஓல்கர், இரண்டாம் துகோஜி ராவ் ஓல்கர்  என்ற பெயருடன் 1844 சூன் 23 அன்று அரியனை ஏறினார்.

அரசப்பிரதிநிதியின் கட்டுப்பாட்டில் உள்ள ஆட்சிமன்றக் குழு தொடர்ந்தது. 16 வயதில் (1848) இரண்டாம் துகோஜி ராவ்  அரசாங்கத்தில் முறையாக பங்கேற்கத் தொடங்கினார். கிருட்டிணா பாய் 1849 இல் இறந்தார். துகோஜி அரச விவகாரங்களில் தனது பங்களிப்பை மேலும் விரிவுபடுத்தினார்.1852 மார்ச் 8 அன்று  20 வயதை எட்டிய பின்னர் அனைத்து அதிகாரங்களும் துகோஜிக்கு வழங்கப்பட்டன. இந்த காலகட்டத்தில் பல சீர்திருத்தங்கள் அறிமுகப்படுத்தப்பட்டன.

## குடும்பம்
1846 ஆம் ஆண்டில் இவர் மல்சா பாய் என்பவரை மணந்தார் (ருக்மா பாய் என்றும் அழைக்கப்படும் இவர், 1848 சூனில் இந்தூரில் காலராவால் இறந்தார்). இவரது மரணத்திற்குப் பிறகு, துகோஜி பாகீரதி பாய் மற்றும் இராதா பாய் ஆகியோரை மணந்தார்

## இறப்பு
துகோஜி 1886 ஆம் ஆண்டு சூன் 17 ஆம் தேதி மகேசுவர் என்ற இடத்தில் இறந்தார். இவருக்குப் பிறகு அவரது மூத்த மகன் சிவாஜிராவ் ஓல்கர்  பதவிக்கு வந்தார்.

## குறிப்புகள்

பகுப்பு:1886 இறப்புகள்
பகுப்பு:1835 பிறப்புகள்
சிவாஜிராவ் ஓல்கர்

**சர் சிவாஜி ராவ் ஓல்கர் (Shivaji Rao Holkar)** (1859 நவம்பர் 11 - 1908 அக்டோபர் 13) மராட்டியர்களின் ஓல்கர் வம்சத்தைச் சேர்ந்த இவர் இந்தோரின் மகாராஜா ஆவார். இவர் இரண்டாம் துகோஜிராவ் ஓல்கர்  மற்றும் பார்வதி பாய் ஆகியோரின் மகனாவார். மத்திய இந்தியாவின் புகழ்பெற்ற பள்ளியான இந்தோரின் தேலி கல்லூரியில் கல்வி 

 பயின்றார்.

## வாழ்க்கை
1886 சூன் 17 அன்று இவரின் தந்தை இறந்தபோது பதவிக்கு வந்தார். விக்டோரியா மகாராணியின் பொன்விழா 1887 ஜூன் 20 அன்று விக்டோரியா மகாராணியின் ஆட்சியின் பதினைந்து ஆண்டு நிறைவை முன்னிட்டு 1837 சூன் 20 அன்று ஒரு விருந்துடன் கொண்டாடப்பட்டது. இதில் 50 ஐரோப்பிய மன்னர்களும் ஆசிய இளவரசர்களும் அழைக்கப்பட்டனர். இந்தக் கொண்டாட்டங்களில் கலந்து கொள்வதற்காக 1887இல் இங்கிலாந்துக்குச் சென்ற இவருக்கு, 1887 ஆம் ஆண்டு சூன் 20 ஆம் தேதி வீரத்திருத்தகை கௌரவம் வழங்கப்பட்டது. 
[வலது|thumb|300x300px| சிவாஜிராவ் ஓல்கரின் வெள்ளி ரூபாய் 1886-1903, [விக்ரம் நாட்காட்டி 1948 (1891) இல் இந்தோரில் அச்சிடப்பட்டது. ]]
இவரது நிர்வாகம் மோசமாக இருந்தது. 1854 ஆம் ஆண்டு முதல் இந்தோரில் அரசப்பிரதிநிதி இல்லாமல் இருந்தது. ஆனால் 1899 ஆம் ஆண்டு முதல் ஆங்கிலேயர்கள் ஒரு புதிய அரசப்பிரதிநிதியை நியமித்தனர். 1902 ஆம் ஆண்டில் பிரிட்டிசு இந்தியாவின் நாணயத்தால் இவரது அரசின் நாணயம் மாற்றப்பட்டது.

## பதவி விலகல்
இவர் 1903 சனவரி 31 அன்று தனது மகன் மூன்றாம் துகோஜிராவ் ஓல்கருக்கு ஆதரவாக பதவி விலகினார். 
## குடும்பம்
1865 ஆம் ஆண்டில் இவர் கிரிஜா பாய் என்பவரை மணந்தார். மேலும் இவருக்கு வாரணாசி பாய், சந்திரபாக பாய் மற்றும் சீதா பாய் என்ற மனைவிகள் இருந்தனர்.

## இறப்பு
1908 அக்டோபர் 13 அன்று மகேசுவரில் காலமானார். இவருக்கு இரண்டு மகன்களும் ஆறு மகள்களும் இருந்தனர். 
## மேற்கோள்கள்

பகுப்பு:1908 இறப்புகள்
பகுப்பு:1859 பிறப்புகள்
மூன்றாம் துகோஜிராவ் ஓல்கர்

**மூன்றாம் துகோஜிராவ் ஓல்கர் (Tukojirao III Holkar)** (1890 நவம்பர் 26 - 1978 மே 21) இவர் மராட்டியர்களின் ஓல்கர் வம்சத்தைச் சேர்ந்த இந்தூர் இராச்சியத்தின் மகாராஜா சிவாஜிராவ் ஓல்கரின் மகனும் வாரிசுமாவார். இவருக்கு ஆதரவாக இவரின் தந்தை 1903 சனவரி 31 அன்று பதவி விலகினார். இவரின் தாயார் சீதா பாய் என்பவராவார். இந்தூரின் தேலி கல்லூரி  மற்றும் தேராதூனிலும் கல்வியை முடித்தார்.

## ஆட்சி
இவர் ஆரம்பத்தில் ஒரு ஆட்சிமன்றக் குழுவின் கீழ் ஆட்சி செய்தார். 1911 நவம்பர் 6 ஆம் தேதி தனது 21 வயதில் அனைத்து அதிகாரங்களுடனும் பதவியேற்றார். அதே ஆண்டு இவர் இலண்டனில் நடந்த இங்கிலாந்தின் ஐந்தாம் ஜார்ஜ் முடிசூட்டு விழாவில் கலந்து கொண்டார். 1918 புத்தாண்டு கௌரவங்களில் இவர் இந்திய நட்சத்திரங்களின் ஒழுங்கு என கௌரவிக்கப்பட்டார். இவர் தனது ஒரே மகன் இரண்டாம் யஷ்வந்த்ராவ் ஓல்கருக்கு ஆதரவாக 1926 பிப்ரவரி 26 அன்று பதவி விலகினார். 
## குடும்பம்
1895 ஆம் ஆண்டில் இவர் சந்திரவதி பாய் என்பவரை மணந்தார். பின்னர், 1913 இல் இவர் இந்திரா பாய் மற்றும் 1928 ஆம் ஆண்டில் சர்மித்தா தேவி ஆகியோரை மணந்தார். நான்சி அன்னே மில்லர் என்ற அமெரிக்காவில் பிறந்த இவரது மூன்றாவது மனைவி சர்மித்தா தேவி திருமணத்திற்கு முன்பு, இந்து மதத்தை ஏற்றுக்கொண்டார். துகோஜிராவை சுற்றியுள்ளவர்கள் இந்த திருமணத்தை நடத்துவதற்கு எதிராக இருப்பதால், இந்த விசயத்தில் தலையிட ஆதி சங்கராச்சாரியரை துகோஜிராவின் தனி மருத்துவர் சீனிவாச கோசாவி, கேட்டுக் கொண்டார். ஆதி சங்கராச்சாரியரே விழாவை நிகழ்த்தினார். மேலும் திருமணமும் நடந்தது. மருத்துவர் கோசாவிக்கு பல மரண அச்சுறுத்தல்கள் வந்தன. அவர் விழா நடைபெறும் வரை சிறிது காலம் மறைந்து வாழ்ந்தார்.

## இறப்பு
துகோஜிராவ் பாரிஸில் 1978 மே 21 இல் இறந்தார். இவருக்கு ஒரு மகன் மற்றும் ஆறு மகள்கள் இருந்தனர்.

## மேலும் காண்க
 * இந்தூர் இராச்சியம் 
* யசுவந்த் சங்கம் 
* மராட்டியப் பேரரசு 
* மராட்டிய அரச குலங்கள் மற்றும் மாநிலங்களின் பட்டியல்

## குறிப்புகள்

பகுப்பு:1978 இறப்புகள்
பகுப்பு:1890 பிறப்புகள்
பகுப்பு:மராட்டிரா மக்கள்
பகுப்பு:இந்து அரசர்கள்
பகுப்பு:இந்தோர்
அன்பில் பி. தர்மலிங்கம்

**அன்பில் பி. தர்மலிங்கம்** (*Anbil P. Dharmalingam*), இந்திய மாநிலமான, தமிழ்நாட்டைச் சேர்ந்த அரசியல்வாதியும், திராவிட முன்னேற்றக் கழகத்தின் நிறுவன உறுப்பினர்களில் ஒருவரும் ஆவார். இவர் தமிழக அமைச்சரவையில், அமைச்சராக பணியாற்றியுள்ளார்.

## அரசியல்
திராவிட முன்னேற்றக் கழகத்தின் நிறுவன உறுப்பினர்களில் ஒருவரான அன்பில் பி. தர்மலிங்கம், 1967இல் திமுக ஆட்சிக்குத் தேர்ந்தெடுக்கப்பட்டபோது, ​​தர்மலிங்கம் உள்ளாட்சி நிர்வாக அமைச்சராகவும் மற்றும் வேளாண் அமைச்சராகவும் பணியாற்றினார். 1973 ஆம் ஆண்டு ஏப்ரல் 7 மற்றும் 8 ஆம் தேதிகளில், வட ஆற்காடு மாவட்டத்தில் நடைபெற்ற ஒரு பேரணியில், தர்மலிங்கமும் மற்ற ஐந்து அமைச்சர்களும் தலைமை தாங்கினர், ஒரு சுயாதீன தமிழகத்தை உருவாக்குவது, திமுகவின் நோக்கம் என்று அறிவித்தார்.

## போட்டியிட்ட தேர்தல்கள்
1962 மற்றும் 1980ஆம் ஆண்டு நடந்த சட்டமன்றத் தேர்தல்களில், லால்குடி தொகுதியில் இருந்தும், 1971 தேர்தலில், திருச்சிராப்பள்ளி - II தொகுதியிலிருந்தும், திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.

## குடும்பம்
இவரின் தந்தை பெரியசாமி நாட்டார், தாயார் ஆச்சிக்கண்ணு அம்மையார். மனைவி தங்கப்பொன்னு, இவரது மகன்களான அன்பில் பெரியசாமி மற்றும் அன்பில் பொய்யாமொழி ஆகியோர், திராவிட முன்னேற்றக் கழகத்தில் உறுப்பினர்களாக இருந்து, தமிழக சட்டமன்றத்தில் பணியாற்றியுள்ளனர்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:திராவிட இயக்கத் தலைவர்கள்
பகுப்பு:திருச்சி மாவட்ட மக்கள்
பகுப்பு:தமிழக முன்னாள் அமைச்சர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
இரண்டாம் யசுவந்த்ராவ் ஓல்கர்

**இரண்டாம் யசுவந்த்ராவ் ஓல்கர் (Yeshwant Rao II Holkar)** (1908 செப்டம்பர் 6 - 1961  திசம்பர் 5) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜா ஆவார்.( இந்தூர் அரசு ).

## சுயசரிதை
இவர் ஆக்சுபோர்டில் உள்ள சீம் பள்ளி, சார்ட்டர்ஹவுஸ் மற்றும் கிறித்துவ தேவாலயப் பள்ளி ஆகியவற்றில் கல்வி பயின்றார் . 
thumb|மகாராஜா யசுவந்த்ராவ், 1930
இவர் தனது தந்தை மூன்றாம் துகோஜிராவ் ஓல்கருக்குப் பின் பதவியேற்றார். துகோஜிராவ் 1926 பிப்ரவரி 26 அன்று இவருக்கு ஆதரவாக பதவி விலகினார். யசுவந்த்ராவ் 1926  மார்ச் 11 அன்று ஒரு ஆட்சிமன்றக் குழுவின் கீழ் அரியணையில் அமர்ந்தார். பின்னர், இவர் 1930 மே 9 அன்று முழு அதிகாரங்களுடன் ஆட்சி புரிந்தார். 1935 சன்வரி 1 அன்று இவர் இந்திய பேரரசின் நட்சத்திரத்தின் ஒழுங்கு ஆனார். இவர் இந்தோர் மாநிலத்திற்காக ஒரு சட்டமன்றத்தை அமைத்து, ஒரு பிரதமர் மற்றும் மூன்று அமைச்சர்களுடன் ஒரு அமைச்சரவையை உருவாக்கினார். இந்தோரின் பிரிட்டிசு அரசப்பிரதிநிதி கே.எஸ். பிட்ஜ், மகாராஜா யசுவந்த் வெளிநாட்டில் அதிக காலம் செலவளித்ததாக குறிப்பிட்டுள்ளார். கிறிஸ்டியின் கலை இயக்குநர் அமின் ஜாபர் இதை மஹாராஜாவின் கலாச்சாரம் மேற்கு நோக்கி திரும்புவதை எடுத்துக்காட்டுவதாக கூறினார்.கிறார்.

1947 ஆகத்து 11 அன்று இவர் இந்தியாவுடன் இணையும் ஆவணத்தில் கையெழுத்திட்டார். இந்தோர் மாநிலம் 1948 மே 28 இல் இந்திய ஒன்றியத்துடன் சேர்க்கப்பட்டது. 1956 அக்டோபர் 31 வரை இந்த புதிய மாநிலத்தின் இரண்டாவது ராஜபிரமுகராகப் பணியாற்றினார். பின்னர், இவர் ஐக்கிய நாடுகள் சபையில் பணியாற்றினார்.

## மாணிக்கத் தோட்டம்
1930 ஆம் ஆண்டில் இந்தோரில் மாணிக்கத்தோட்டம்  என்ற ஒரு அரண்மனையை நிர்மாணித்தார். ஜெர்மனியைச் சேர்ந்த எக்கார்ட் முத்தீசியஸ் (1904-1989) என்ற கட்டிடக் கலைஞர் இதை வடிவமைத்தார். அந்த காலத்தில் மகாராஜா இளம் வயதில் இருந்தார். அரண்மனைக்கு வெளியேயும் உள்ளேயும் பணிகள் தாமதமாக எழில்படுக் கலை மற்றும் சர்வதேச கட்டிடக்கலை  மற்றும் நவீன பாணியில் கட்டப்பட்டன.

## திருமணம்
இடது|thumb| பெர்னார்ட் பூட்டெட் டி மோன்வெல் வரைந்த இந்தோரின் மகாராணி (1934)
1924 ஆம் ஆண்டில் இவர்  சன்யோகிதா பாய் என்பவரை மணந்தார். யசுவந்த் ராவ் மற்றும் இவரின் மனைவி சன்யோகிதா இருவரும் இங்கிலாந்தில் படித்தனர். இருவரும் சேர்ந்து ஐரோப்பாவுக்குப் பயணம் செய்தனர். மேலும் 1927 இல் மேன் ரேவ் என்ற அமெரிக்கப் புகைப்படக் கலைஞர் இவர்கள் இருவரையும்  புகைப்படம் எடுத்தார். 1929 மற்றும் 1934 ஆம் ஆண்டுகளில் பெர்னார்ட் பூட்டெட் டி மோன்வெல் என்பவர் இவர்களது உருவப்படத்தை வரைந்தார்.

இவரின் மனைவி சுவிட்சர்லாந்தில் இருக்கும்போது உடல்நலமின்மை காரணமாக  தனது 22 வயதிலேயே காலமானார். 1938 ஆம் ஆண்டில் யசுவந்த் மார்கரெட் லாலர் என்பவரை இரண்டாவதாக மணந்தார். பின்னர், இவர்களுக்கிடியே ஏற்பட்ட விவாகரத்துக்குப் பிறகு, லாஸ் ஏஞ்சலஸின் யூபீமியா வாட் என்பவரை மணந்தார்.

## இறப்பு
இவர் 1961 திசம்பர் 5 அன்று மும்பை மருத்துவமனையில் காலமானார்.

## மேலும் காண்க

* இந்தூர் மாநிலம் 
* மராட்டியப் பேரரசு 
* மராட்டிய வம்சங்கள் மற்றும் மாநிலங்களின் பட்டியல்

## குறிப்புகள்

*     

## வெளி இணைப்புகள்

*Members.iinet.net.au 
* https://madparis.fr/francais/musees/musee-des-arts-decoratifs/expositions/expositions-terminees/moderne-maharajah-un-mecene-des-annees-1930/

பகுப்பு:1961 இறப்புகள்
பகுப்பு:1908 பிறப்புகள்
காசி ராவ் ஓல்கர்

**காசி ராவ் ஓல்கர் (Kashi Rao Holkar)** (1767 ஏப்ரல் - 1808 க்கு முன்பு) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜாவாக 1797 முதல் 1799 வரை ஆட்சி புரிந்தார். இவர்  துக்கோஜி ராவ் ஓல்கரின் முதல் மனைவியின் மூலம் பிறந்த மூத்த மகனாவார். 

## வாழ்க்கை
துகோஜி ராவின் மரணம் ஓல்கர்களின் நலன்களுக்கு பேரழிவை ஏற்படுத்தியது. ஏனெனில் இது அவரது நான்கு மகன்களான காசி ராவ் ஓல்கர், மல்கர் ராவ் ஓல்கர் யசுவந்த் ராவ் ஓல்கர் மற்றும் வித்தோஜி ராவ் ஓல்கர் ஆகியோருக்கு இடையே நீண்ட கால மோதல்கள் தொடங்கியதைக் குறிக்கிறது. ஆனால் ஓல்கர்களின் நலனைப் பாதுகாப்பதற்காக, துகோஜிராவ்  காசி ராவ் மற்றும் மல்கர் ராவ் என்ற இரண்டு மகன்களை விட்டுச்சென்றார். 

துகோஜி ராவ் புனேவில் வசித்து வந்தபோது, காசி ராவை தனது வாரிசாக அறிவித்தார். ஆனால் காசி ராவ் ஊனமுற்றவராகவும் மற்றும் ஒழுக்கமில்லாதவராகவும் இருந்தார். இந்த காரணத்தினால், பொதுமக்களும் வீரர்களும் காசி ராவை விரும்பவில்லை, மல்கர் ராவை ஒரு ஆட்சியாளராக விரும்பினர். மல்கர் ராவ் ஒரு நல்ல நிர்வாகியாகவும் மற்றும் ஒரு நல்ல இராணுவத் தலைவராக இருந்ததால், மல்கர் ராவ், வித்தோஜி ராவ் மற்றும் யசுவந்த் ராவ் ஆகியோர் காசி ராவை எதிர்த்தனர். மேலும் துகோஜி ராவிற்குப் பின் வந்த ஓல்கர் வம்சத்தின் தலைவராக மல்கர் ராவ் இருக்க வேண்டும் என்றும் விரும்பினர். 

காசி ராவ் புத்திசாலித்தனம் குறைந்தவராக இருந்தார். அதே சமயம் இவரது சகோதரர் மல்கர் ராவ் இவருக்கு எதிராக நல்ல அறிவாற்றலுடன் இருந்தார். மலகர் ராவ் 1791-92 ஆம் ஆண்டில், ஓல்கர்களுக்கும் பிற அண்டை தலைவர்களுக்கும் சொந்தமான நிலங்களை அழிவிற்கு உட்படுத்தியதன் மூலம் பெரும் சிக்கலை ஏற்படுத்தினார். மல்கர் ராவ் இறுதியாக கட்டுப்பாட்டுக்குள் கொண்டுவரப்பட்டார்.    

1799 பிப்ரவரியில் ஓல்கர் இராச்சியத்தின் ஆறாவது ஆட்சியாளராக காசிராவ் வெற்றி பெற்றார். 

## குறிப்புகள்

பகுப்பு:1808 இறப்புகள்
பகுப்பு:1767 பிறப்புகள்
வித்தோஜிராவ் ஓல்கர்

**வித்தோஜி ராவ் ஓல்கர் (Vithoji Rao Holkar)**  (1776 - 1801 ஏப்ரல் 16) இவர் துக்கோஜி ராவ் ஓல்கரின் நான்காவது மகனாவார். மேலும் இவர் வித்தோபா என்றும் அழைக்கப்பட்டார்.

## வாழ்க்கை
மராட்டியப் பேரரசின் சேவையில் ஓல்கர் குலத்தின் ஒரு பகுதியாக வித்தோஜி இருந்தார். இவரது அண்ணன் மல்கர் ராவ் ஓல்கர் சிந்தியாக்களால் கொல்லப்பட்டதையடுத்து 1797 செப்டம்பர் அன்று பூனாவிலிருந்து கோலாப்பூருக்குத் தப்பிச் சென்றார்.

அதிக வளங்களைப் பெறுவதற்காக, யசுவந்த் ராவ் ஓல்கர் வடக்கு நோக்கி பிரச்சாரத்தைத் தொடங்கினார். அதேசமயம் வித்தோஜி தெற்கே கொள்ளை மற்றும் பிரச்சாரத்தைத் தொடங்கினார். இவர் பேஷ்வாவின் பிரதேசங்களை சூறையாடினார். வித்தோஜியைக் கைது செய்ய இரண்டாம் பாஜி ராவ்  பாலாஜி குஞ்சீர் மற்றும் பாபு கோகலே ஆகியோரை அனுப்பினார். 1801 ஏப்ரலில், வித்தோஜி கைது செய்யப்பட்டு புனேவுக்கு அழைத்துச் செல்லப்பட்டார்.

1801 ஏப்ரல் 16 அன்று இரண்டாம் பேஷ்வா பாஜி ராவின் உத்தரவின் பேரில் யானையின் காலால் இடரவைத்து மரணதண்டனை நிறைவேற்றறப்பட்டது. இது இரண்டாம் பாஜி ராவ் மற்றும் யசுவந்த் ராவ் இடையே விரோதத்தை ஏற்படுத்தியது.

## மேற்கோள்கள்

பகுப்பு:1801 இறப்புகள்
பகுப்பு:1776 பிறப்புகள்
இடையன்குடி

**இடையன்குடி** என்ற தலைப்பில் உள்ள  கட்டுரைகள்:

* இடையன்குடி (திருநெல்வேலி மாவட்டம்)
* இடையன்குடி ஊராட்சி

----
பசில்கா

**பசில்கா** (**Fazilka**, also known as *'Bangla*) மேற்கு இந்தியாவின் பஞ்சாப் மாநிலத்தில் உள்ள பசிலிகா மாவட்டத்தின் நிர்வாகத் தலைமையிட நகரமும், நகராட்சியும் ஆகும்.தேசிய நெடுஞ்சாலை 9 இந்நகரத்திலிருந்து செல்கிறது. இந்நகரம் இந்திய-பாகிஸ்தான் எல்லைக்கருகில் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, பசில்கா நகரத்தின் மக்கள் தொகை 76,492அதில் ஆண்கள் 52%  மற்றும் பெண்கள் 48% உள்ளனர். சராசரி எழுத்தறிவு 70.7% ஆக உள்ளது. மக்கள்தொகையில் 6 வயதிற்குட்பட்டோர் 11% ஆக உள்ளனர். இம்மாவட்டத்தில் பெரும்பான்மையோர் பஞ்சாபி மொழி பேசுகின்றனர்.

## போக்குவரத்து
### சாலைப் போக்குவரத்து
என் எச் 9 மற்றும் என் எச் 7 இந்நகரத்தின் வழியாகச் செல்கிறது.

### [[இருப்புப் பாதை]]
இரண்டு நடைமேடைகள் கொண்ட பசில்கா தொடருந்து நிலையம், ஸ்ரீ கங்காநகர், அபோஹர் பெரோஷ்பூர், பதிண்டா மற்றும் தில்லி நகரங்களுடன் இணைக்கிறது. .

### அருகமைந்த வானூர்தி நிலையம்
அமிர்தசரஸ் பன்னாட்டு வானூர்தி நிலையம் மற்றும் பதிண்டா உள்நாட்டு வானூர்தி நிலையங்கள், பசில்கா நகரத்திலிருந்து 90 கி மீ தொலைவில் உள்ளது.

## இதனையும் காண்க
*அபோஹர்
* மலௌத்

## மேற்கோள்கள்

பகுப்பு:பாசில்கா மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
குறளரசு ஜெயபாரதி

**குறளரசு ஜெயபாரதி** ஓர் இந்திய அரசியல்வாதியும்,   தமிழகத்தின் முன்னாள் சட்டமன்ற உறுப்பினரும் ஆவார்.  திராவிட மக்கள் காங்கிரஸ் கட்சியின் நிறுவனர் ஆவர்.  அகில இந்திய காங்கிரஸ் உறுப்பினர் பதவியிலும் இருந்தவர் குறளரசு ஜெயபாரதி; தங்கபாலுவின் தீவிர ஆதரவாளர். சென்னை மாநகராட்சி கவுன்சிலராக பணியாற்றியவர். திருவொற்றியூர் சட்டமன்றத் தொகுதி தொகுதியில் இருந்து 1984 ஆம் ஆண்டு சட்டசபைக்கு தேர்வு செய்யப்பட்டார்

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
சிந்தாமோனி தோபா

**சிந்தாமோனி தோபா** (*Chintamoni Dhoba*) (இறப்பு: பொ.ச 1300), இந்தியாவின் மேற்கு வங்காளத்திலுள்ள தல்பூம் பிராந்தியத்தின் ஆட்சியாளராக இருந்தார். அம்பிகாநகரில் (தற்போது பாங்குரா) தலைநகரை நிறுவினார். சிந்தாமோனி தோபி இனத்தைச் சேர்ந்தவர். இந்த பர்கானாக்களில் பயன்படுத்தப்படும் 'பை' அல்லது தானிய அளவு 'சிந்தமோன் பை' என்று அழைக்கப்பட்டது.

இவரது ஆட்சி குறுகிய காலத்திற்கே இருந்தது, பின்னர், இவரது இராச்சியம் இராசத்தானில் இருந்து தார் பர்மர் குலத்தின் ஜகன்னாத் தேவ் என்பவரால் இணைக்கப்பட்டது. இவரது குடும்பம் 700 ஆண்டுகள் இப்பகுதியை ஆட்சி செய்தது.

## சான்றுகள்

பகுப்பு:மேற்கு வங்காள நபர்கள்
பகுப்பு:மேற்கு வங்காளத்தின் வரலாறு
சபா. குகதாஸ்

**சபா. குகதாஸ்** (*saba.kugathas*, பிறப்பு: ஆகத்து 08, 1980) இலங்கைத் தமிழ் அரசியல்வாதியும் முன்னாள் வடமாகாண சபை உறுப்பினரும் ஆவார்.

## அரசியலில்
2013 ஆம் ஆண்டு நடைபெற்ற வட மாகாணசபைத் தேர்தலில் தமிழீழ விடுதலை இயக்கம் சார்பாக தமிழ்த் தேசியக் கூட்டமைப்பில் யாழ் மாவட்டத்தில் போட்டியிட்டு வாக்குப் போதாமையால் வடமாகாண சபை உறுப்பினராகத் தெரிவு செய்யப்படவில்லை. பின்னர் வடமாகாண சபை உறுப்பினராகவிருந்த இம்மானுவேல் ஆர்னோல்ட் 2017 ஆம் ஆண்டு யாழ் மாநகர முதல்வராகத் தெரிவு செய்யப்பட்டதைத் தொடர்ந்து அவரின் வெற்றிடத்திற்கு, சபா. குகதாசிற்கு வடமாகாண சபை உறுப்பினராகும் வாய்ப்பு கிடைத்தது. 2018 ஆம் ஆண்டு அவைத்தலைவர் சி. வி. கே. சிவஞானத்தின் முன்னிலையில் வடமாகாண சபை உறுப்பினராக சேர்ந்து கொண்டார்.

## தேர்தல் வரலாறு

## மேற்கோள்கள்

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:தமிழீழ விடுதலை இயக்க அரசியல்வாதிகள்
பகுப்பு:வட மாகாண சபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
தனக்பூர்

**தனக்பூர்** (**Tanakpur**) வட இந்தியாவின் உத்தராகண்ட் மாநிலத்தின் குமாவுன் கோட்டத்தில் அமைந்த சம்பாவத் மாவட்டத்தில் சாரதா ஆற்றின் கரையில் அமைந்த நகரம் ஆகும். இந்நகரம் இந்திய-நேபாள எல்லையில் அமைந்துள்ளது. தில்லி-பஞ்சாப் நகரங்களை இணைக்கும் தேசிய நெடுஞ்சாலை 9 தனக்பூர் வழியாகச் செல்கிறது.

கயிலை மலை-மானசரோவர் புனித யாத்திரை மேற்கொள்பவர்கள் தனக்பூரிலிருந்து, தார்ச்சுலா-லிபுலேக் சாலை வழியாக செல்வது எளிதாகிறது. இந்நகரம் இமயமலையில் 255 மீட்டர் உயரத்தில் உள்ளது.

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, தனக்பூர் நகரத்தின் மக்கள்தொகை 80,580  ஆகும். அதில் ஆண்கள் 52.5% மற்றும் பெண்கள் 47.5% ஆக உள்ளனர். மக்கள்தொகையில் 6 வயதிற்குட்பட்டோர் 12.68% ஆகவுள்ளனர்.மக்கள் தொகையில் இந்துக்கள் 80.32%, இசுலாமியர் 18.22% மற்றும் பிறர் 1.46% ஆகவுள்ளனர்.

## போக்குவரத்து
### வானூர்தி நிலையம்
தனக்பூர் நகரம் அருகே 65 கி.மீ. தொலைவில் அமைந்த வானூர்தி நிலையம் பந்த்நகர் வானூர்தி நிலையம் ஆகும்.

## [[இருப்புப் பாதை]]
தனக்பூர் தொடருந்து நிலையம் மேற்கு இந்தியா மற்றும் கிழக்கு இந்தியாவின் நகரங்களுடன் இணைக்கிறது. இதனருகில் அமைந்த சந்திப்பு தொடருந்து நிலையம் 63 கி.மீ. தொலைவில் உள்ள உத்தரப் பிரதேச மாநிலத்தின் பிலிபத் சந்திப்பு தொடருந்து நிலையம் ஆகும்.

## மேற்கோள்கள்
4.Shri Adya Shakti Peeth 

பகுப்பு:உத்தராகண்ட மாநில ஊர்களும் நகரங்களும்
பகுப்பு:சம்பாவத் மாவட்டம்
வெ. இரகுநாத ராவ்

திவான் பகதூர் **ராய் இரகுநாத ராவ் (Rai Raghunatha Rao)** (1831 பிப்ரவரி 7 -  1912 மே 3 ) இவர் ஓர் இந்திய அரசு ஊழியரும், நிர்வாகியும், அரசியல்வாதியும் மற்றும் இந்திய சுதந்திர ஆர்வலரும் ஆவார். இவர் இந்தோரின் திவானாக 1875 முதல் 1880 வரை மற்றும் 1886 முதல் 1888 வரை பணியாற்றினார். இவர் இந்திய அரசியல்வாதியான சர் த. மாதவ ராவுடன் தொடர்புடையவர் .

## ஆரம்பகால வாழ்க்கை மற்றும் கல்வி
இரகுநாத ராவ் 1831 பிப்ரவரியில் தமிழ்நாட்டின் கும்பகோணத்தில் ஒரு முக்கிய மராத்தி தேசஸ்த் பிராமண குடும்பத்தில் பிறந்தார். திருவிதாங்கூரின் முன்னாள் திவானான ஆர்.வெங்கட ராவின் மகனும், சர் த. மாதவ ராவின் உறவினருமான இவர் பின்னர் திருவிதாங்கூர், இந்தோர் மற்றும் பரோடாவின் திவானாக பணியாற்றினார். இரகுநாத ராவ் பெங்களூரு கோட்டையில் தனது ஆரம்ப பள்ளிப்படிப்பைப் பெற்றார். மேலும், சென்னையில் உள்ள அரசு உயர்நிலைப் பள்ளியில் (இப்போது மாநிலக் கல்லூரி) தனது படிப்பை முடித்தார்.

ராவ் தனியாக சட்டம் பயின்றார் .1856 இல் ஒரு வழக்கறிஞராக சான்றிதழ் பட்டம்  பெற்றார். ஆனால் பயிற்சி செய்யவில்லை. மாறாக, சென்னை மாகாண அரசுச் சேவையில் நுழைந்தார்.

## சென்னை அரசுச் சேவை
இரகுநாத ராவ் மாவட்ட ஆட்சியர் அலுவலகத்தில் மொழிபெயர்ப்பாளராக தனது வாழ்க்கையைத் தொடங்கினார். தலைமை கணக்காளாராகவும், இறுதியில் சென்னை மாவட்டத் துணை ஆட்சியராகவும் உயர்ந்தார். இவர் துங்கபத்ரா திட்டத்தில் சில காலம் சிறப்பு அலுவலராக இருந்தார். ஆனால் பின்னர் திருச்சிராப்பள்ளிக்கும் பின்னர் கோயம்புத்தூர் மாவட்டங்களுக்கும் மாற்றப்பட்டார்.

1873 ஆம் ஆண்டில், இந்தோரின் மகாராஜா இரண்டாம் துகோஜிராவ் ஓல்கரைச்  சந்தித்தார். இரண்டு ஆண்டுகளுக்குப் பிறகு, ஓல்கர், இவரிடம் சிறப்பு தீர்வு அதிகாரியாக மாநிலத்திற்கு சேவை செய்யுமாறு கேட்டுக்கொண்டார். அதே ஆண்டின் பிற்பகுதியில், ராவ் தனது உறவினர் சர் த. மாதவ ராவிற்கு பதிலாக இந்தோரின் திவானாக நியமிக்கப்பட்டார்.

## இந்தோரின் திவான்
1875 ஆம் ஆண்டில், இரகுநாத ராவ் இந்தோரின் திவானாக நியமிக்கப்பட்டார். இவர் தனது உறவினர் மாதவ ராவிற்குப் பிறகு பொறுப்பேற்றார். ரகுநாத ராவின் நிர்வாகத்தில் மாநிலத்தில் நீதித்துறை பதவிகளுக்கு மிகவும் தகுதியான ஆண்களைத் தேர்ந்தெடுப்பதாக பதிவு செய்யப்பட்டுள்ளது. இரகுநாத ராவ் 1880 இல் சென்னைக்குத் திரும்பினார். பின்னர், 1886 இல் இந்தோருக்கு மீண்டும் சென்று இரண்டு வருடங்கள் பணியாற்றினார்.

## சமூக வாழ்க்கை
சென்னை மகாஜன சபை மற்றும் இந்திய தேசிய காங்கிரசின் நிறுவனர்களில் இரகுநாத ராவும் ஒருவராக இருந்தார். இந்திய தேசிய சமூக மாநாடு, முதன்முதலில் சென்னையில் உள்ள இரகுநாத ராவின் வீட்டில் 1887 திசம்பரில் ஆரம்பிக்கப்பட்டது. மாநாட்டிற்கு சர் த. மாதவ ராவ் தலைமை தாங்கினார்.

கிருட்டிணரின் சிலை ஒன்று 1913 ஆம் ஆண்டில் கும்பகோணத்தில் நிறுவப்பட்டு இரகுநாத ராவிற்கு அர்ப்பணிக்கப்பட்டது.

## குறிப்புகள்

* 
* 

பகுப்பு:தஞ்சாவூர் மாவட்ட மக்கள்
பகுப்பு:1912 இறப்புகள்
பகுப்பு:1831 பிறப்புகள்
இரகுபதி வெங்கடரத்தினம் நாயுடு

திவான் பகதூர் **சர் ரகுபதி வெங்கடரத்தினம் நாயுடு (Sir Raghupathi Venkataratnam Naidu)**  (1862 அக்டோபர் 1 -  1939 மே 26)  இவர் ஓர் இந்திய சமூக சீர்திருத்தவாதி ஆவார். இவர் இந்தியாவில் ஆந்திராவின் மச்சிலிபட்ணத்தைச் சேர்ந்தவர். இவரின் தந்தை அப்பையா நாயுடு சென்னை இராணுவத்தில் சுபேதராக பணியாற்றினார். இவர்களது முன்னோர்கள் சென்னை இராணுவம் மற்றும் கிழக்கிந்திய நிறுவனத்தின் இராணுவத்தில் வீரர்களாகப்  பணியாற்றினர். இவர் வீரசேலிங்கத்தின் சீடராக இருந்தார். மேலும் "இவருடைய நாளின் மிக சக்திவாய்ந்த சொற்பொழிவாளர்" என்று வர்ணிக்கப்பட்டார்.  
thumb|இரகுபதி வெங்கடரத்தினம் நாயுடு

## சமூக சீர்திருத்தங்கள்
இரகுபதி வெங்கடரத்தினம் நாயுடு 1862 அக்டோபர் 1 ஆம் தேதி மச்சிலிபட்ணத்தில் ஒரு பிரபலமான தெலகா நாயுடு குடும்பத்தில் பிறந்தார். இவரின் தந்தை, ரகுபதி அப்பையா நாயுடு இராணுவத்தில்  சுபேதாராக பணியாற்றியதால்  சந்திரபூரில் வாழ்ந்து வந்தர். இது இவருக்கு இந்தி, உருது, பாரசீக மொழிகளைப் பற்றிய அறிவைப் பெற உதவியது. தனது தந்தை  ஐதராபாத்துக்கு மாற்றப்பட்டபோது அங்குள்ள நிசாம் உயர்நிலைப் பள்ளியில் தனது  தனது கல்வியைத் தொடர்ந்தார். பின்னர் சென்னை கிறித்துவக் கல்லூரியில் பட்டம் பெற்றார். சென்னைப் பல்கலைக்கழகத்தில் முதுகலைப் பட்டத்தியும் பெற்றார்.

இவர் நேர்மையான குடிமக்களாக மக்களைப் பயிற்றுவிப்பதற்காக 1891 இல் சமூக தூய்மை சங்கத்தை நிறுவினார். 
## தீண்டாமை ஒழிப்பு
தீண்டாமை ஒழிப்பு மற்றும் அரிசன மக்களின் முன்னேற்றத்திற்காக இவர் பணியாற்றினார். காக்கிநாடாவில் அரிசன சிறுவர் சிறுமிகளுக்காக ஒரு அனாதை இல்லம் மற்றும் விடுதி ஒன்றை நிறுவினார்.

ஆந்திராவில் "தேவதசி முறையினை" (கோயில்களுக்கு பெண்கள் அர்ப்பணிக்கப்பட்டவர்கள் மற்றும் காலப்போக்கில் விபச்சாரிகளைப் போலவே நடத்தப்பட்டவர்கள்) ஒழிக்க இவர் பாடுபட்டார். மேலும் இதில் கணிசமான அளவிற்கு வெற்றியும் பெற்றார்.

இவர் விதவை மறுமணங்களை ஊக்குவித்தார். மேலும் பெண்களின் கல்வியையும் ஊக்குவித்தார்.

## பிரம்ம சமாஜம்
தீவிர பிரம்மமாக  இருந்த இவர் ஆந்திராவில் பிரம்ம இயக்கத்தை ஊக்குவித்தார். பிரம்ம சமாஜம் இவருக்கு "பிரம்மரிஷி" என்ற பட்டத்தை வழங்கி கௌரவித்தது.

மேற்கூறிய அனைத்து சமூக சீர்திருத்தங்களும் கந்துகூரி வீரசேலிங்கத்திற்கு அடுத்து இவரை ஆந்திராவின் இரண்டாவது பெரிய சமூக சீர்திருத்தவாதி என்று வர்ணிக்க வழிவகுத்தன. இவர் பிரம்ம சமாஜத்தின் மூவரில் ஒருவராவார். மற்ற இருவர் கந்துகூரி வீரகேலிங்கம் பந்துலு மற்றும் தேசிராஜு பேடா பாபய்யா ஆகியோர்.

## கல்விச் சாதனைகள்
ஐதராபாத்தில் தனது மெட்ரிகுலேசனில் தேர்ச்சி பெற்ற பிறகு, சென்னை கிறித்துவக் கல்லூரியில் இளங்கலை பட்டமும் மற்றும் சென்னைப் பல்கலைக்கழகத்தில் முதுகலைப் பட்டமும் பெற்றார்.

கற்பித்தல் வரிசையில் சேர்ந்த இவர், 1889 மற்றும் 1904 க்கு இடையில் சிக்ககந்திராபாத் மெகபூப் கல்லூரியின் முதல்வராகவும், பின்னர் 1905 மற்றும் 1919 க்கு இடையில் காக்கினாடாவின் பிதாபுரம் ராஜா கல்லூரியிலும் பணியாற்றினார். 1925 ஆம் ஆண்டில் இவர் சென்னைப் பல்கலைக்கழகத்தின் முதல் தேர்ந்தெடுக்கப்பட்ட துணைவேந்தரானார்.  1928 வரை அந்தப் பதவியில் இருந்தார். இவருக்கு 1924 இல் பிரிட்டிசு அரசாங்கத்தால் ஒரு வீரத்திருத்தகை  கௌரவம் வழங்கப்பட்டது.

## குறிப்புகள்

பகுப்பு:கிருஷ்ணா மாவட்ட மக்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:1939 இறப்புகள்
பகுப்பு:1862 பிறப்புகள்
பகுப்பு:தெலுங்கு எழுத்தாளர்கள்
பகுப்பு:தெலுங்கு கவிஞர்கள்
ஆர். வெங்கட ராவ் (நீதிபதி)

:: இதே பெயர் கொண்ட அரசியல்வாதி/திவானைப் பற்றி அறிய, ஆர். வெங்கட ராவ் என்ற பக்கத்தைப் பார்க்க.

**ஆர்.வெங்கட ராவ்** (*R. Venkata Rao*), இவர் வங்காளத்தின் தேசிய சட்டப் பள்ளிப் பல்கலைக்கழகத்தின் முன்னாள் துணைவேந்தர் ஆவார்.

## தொழில்
ஆந்திர பல்கலைக்கழக சட்ட பீடத்தில் 31 ஆண்டுகள் பல்வேறு திறன்களில் பணியாற்றியுள்ளார். 1997-2009 வரை குற்றவியல் நீதி ஆந்திர பல்கலைக்கழக மைய இயக்குநராக இருந்தார். விவேகானந்தா சட்ட மற்றும் சட்ட ஆய்வுகள் மற்றும் ஆங்கில விவேகானந்தா பள்ளிகளின் தலைவராக நியமிக்கப்படுவதற்கு முன்பு, பெங்களூரு தேசிய சட்டப் பள்ளி பல்கலைக்கழகத்தின் துணைவேந்தராக 10 ஆண்டுகள், 2 மாதங்கள் மற்றும் 21 நாட்கள் பணியாற்றினார்.

## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
சிறீகுமார் வர்மா

**ஸ்ரீகுமார் வர்மா (Shreekumar Varma)** இவர் ஓர் இந்திய எழுத்தாளரும், நாடக ஆசிரியரும், செய்தித்தாள் கட்டுரையாளரும் மற்றும் கவிஞரும் ஆவார். இவர், *லேமென்ட் ஆஃப் மோகினி* (பெங்குயின், 2000), *மரியா`ஸ் ரூம்* (ஹார்பர் காலின்ஸ், 2010) மற்றும் *கிப்ளிங்ஸ் டாட்டர்* (ஆங்கிலோஇங்க், 2018), குழந்தைகள் புத்தகமான *டெவில்ஸ் கார்டன் : டேல்ஸ் ஆஃப் பப்புடோம்* (பஃபின், 2006), *தி மேஜிக் ஸ்டோர் ஆஃப் நு-சாம்-வு* (பஃபின், 2009), *பழசி ராஜா: தி ராயல் ரெபெல்* (மேக்மில்லன், 1997) போன்ற புதினங்களுக்காக நன்கு அறியப்படுகிறார். மேலும் இவர் எழுதிய நாடகங்கள், *பைவ் அன்ட் அதர்ஸ் பிளே*, *மிட்நைட் ஹோட்டல் &அன்ட் அதர்ஸ் பிளே*, (தலா மூன்று நாடகங்களின் தொகுப்புகள், இரண்டுமே ஆதிசக்ரித் வெளியிட்டது, 2019) என்பதாகும்.

## சுயசரிதை
இவர் 1955 இல் திருவனந்தபுரத்தின் பூஜாபுராவின் சேட்டல்மந்து அரண்மனையில் பிறந்தார். இவரது நான்கு வயதில், இவரின் பெற்றோர் கேரளாவை விட்டு வெளியேறி சென்னையில் குடியேறினர். இவர் *குட் ஷெப்பர்ட் கான்வென்ட்*, சென்னை கிறுத்துவக் கல்லூரி உயர்நிலைப் பள்ளி], சென்னைக் கிறித்துவக் கல்லூரி ஆகியவற்றில் படித்தார். அங்கிருந்து ஆங்கில இலக்கியத்தில் முதுகலையும் தத்துவத்தில் முனைவர் பட்டத்தினையும் முடித்தார். பவன் இதழியல் கல்லூரியில் இதழியலும், பொதுஜனத் தொடர்பில் ஒரு பாடத்தையும் செய்தார். பள்ளி நாடகங்களிலும் கல்லூரியில் நாடகங்களிலும் பங்கேற்ற இவர், அகில இந்திய வானொலியில் நிகழ்ச்சிகளிலும் பங்கேற்றார். முமபையில் இந்தியன் எக்ஸ்பிரசு மற்றும் திரைத்துறை இதழில்   (சினிமா டுடே என பெயர் மாற்றப்பட்டது) பணியாற்றினார். மீண்டும் சென்னையில், அவர் ட்ரைடென்ட் என்ற பெயரில் ஒரு பத்திரிகையைத் வெளியிட்டார். மேலும் ஒரு அச்சகமும் ஒரு வெளியீட்டு படைப்பு பயிற்சி பிரிவுடன் தொடர்பிலிருந்தார். பின்னர், சென்னை கிருந்த்துவக் கிறிஸ்தவ கல்லூரியில் ஆங்கில இலக்கியமும் பத்திரிகையும் கற்பித்தார். 13 ஆண்டுகளாக சென்னை கணிதவியல் கழகத்த்தில் ஆங்கிலம் கற்பித்தார். இவர் ஒரு பட்டய உறுப்பினராகவும், சென்னை தென்மேற்கு அரிமா சங்கத்தின் தலைவராகவும் இருந்தார். இவரின் தாயார், மறைந்த கார்த்திகை திருநாள் இந்திரா பாய் (1926-2017), திருவிதாங்கூர் அரச குடும்பத்தைச் சேர்ந்தவராவார். இவரின் தந்தை, மறைந்த கிளிமானூர் கேரள வர்மா, ஒரு வழக்கறிஞரும், தொழிலதிபரும், கவிஞரும், நாவலாசிரியரும், மொழிபெயர்ப்பாளருமாவார். மேலும் இவர், திருவிதாங்கூரின் கடைசி ஆளும் மகாராணி, சேது லட்சுமி பாய், கலைஞர் ராஜா ரவி வர்மா ஆகியோரின் பேரனும் ஆவார். இவர், மூலம் திருநாள் ராம வர்மா, ரேவதி திருநாள் பாலகோபால் வர்மா ஆகியோருக்குப் பிறகு திருவிதாங்கூர் அரச குடும்பத்தின் மூத்த உறுப்பினர் ஆவார்.

இவர் தனது மனைவி கீதாவுடன் சென்னையில் வசித்து வருகிறார். மேலும் முழுநேர எழுத்தாளராக இருக்கிறார். இவருக்கு விநாயக் வர்மா, கார்த்திக் வர்மா என்ற இரண்டு மகன்களும், உள்ளனர். இவர் கலைஞர் ருக்மிணி வர்மாவின் உறவினராவார்.

## மேலும் காண்க

* ராஜா ரவி வர்மா 
* சேது லட்சுமி பாய்

## குறிப்புகள்

## வெளி இணைப்புகள்
* A Writer's World, Shreekumar Varma's Homepage
* The MetroPlus Show interview
* Doordarshan interview
* NDTV Hindu interview

பகுப்பு:வாழும் மக்கள்
பகுப்பு:1955 பிறப்புகள்
சிதார்கஞ்ச்

**சிதார்கஞ்ச்** (**Sitarganj**) வட இந்தியாவின் உத்தராகண்ட் மாநிலத்தின்  உதம் சிங் நகர் மாவட்டத்தில் உள்ள நகரம் ஆகும். தெராய் பகுதியில் அமைந்த இந்நகரம் தொழிற்சாலைகள் நிறைந்த ஒரு தொழிற்பேட்டையாக உள்ளது.இந்நகரம் கடல் மட்டத்திலிருந்து 298 மீட்டர் உயரத்தில் உள்ளது.

பஞ்சாப் மாநிலத்தின் தென்மேற்கில் உள்ள மலௌத் நகரத்தையும், உத்தராகண்ட் மாநிலத்தின் வடகிழக்கில் உள்ள அஸ்கோட் எனுமிடத்தையும் இணைக்கும் தேசிய நெடுஞ்சாலை 9 சிதார்கஞ்ச் நகரத்தின் வழியாகச் செல்கிறது.  
## அருகில் அமைந்த நகரங்கள்
* ருத்ரபூர் 
* மொரதாபாத்
* இராம்பூர்
* காசிபூர்
* நைனிதால்
## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 11 வார்டுகள் கொண்ட  சிதார்கஞ்ச் நகராட்சியின் மொத்த மக்கள்தொகை 29,965. அதில் ஆண்கள்  15,623  மற்றும் 14,342 பெண்கள் உள்ளனர். 6 வயதிற்குட்பட்ட குழந்தைகள் எண்ணிக்கை 4249 (14.18%) ஆக உள்ளது.
பாலின விகிதம் 1000 ஆண்களுக்கு 918 பெண்கள் வீதம் உள்ளனர். சராசரி எழுத்தறிவு 74.07% ஆக உள்ளது. மக்கள் தொகையில் இந்துக்கள் 50.87%, இசுலாமியர் 43.55%, சீக்கியர் 4.87% மற்றவர்கள் 0.71% ஆக உள்ளனர்.

## மேற்கோள்கள்

பகுப்பு:உத்தராகண்ட மாநில ஊர்களும் நகரங்களும்